અમદાવાદ: ગઈ કાલ મોડી રાત્રે ૩ લાખ અને બાદ માં સવારે ૫ લાખ ક્યૂસેક પાણી છોડવામાં આવતા આજે સવારે વણાકબોરી ડેમ છલકાઈ ગયો હતો. જ્યારે બપોર બાદ ડેમની સપાટી ૨૩૮-૫૦ સુધી પહોચતા વણાકબોરી ડેમમાં વ્હાઈટ સિગ્નલ આપવામાં આવ્યું હતું. અને ઓવરફલોના પગલે આ પાચ લાખ કયુસેક પાણી ને મહીસાગર નદીમાં છોડવામાં આવતા મહીસાગર નદીના જળસ્તરમાં વધારો થયો હતો જેને લઇ જીલ્લા વહીવટી તંત્ર દ્વારા ગળતેશ્વર અને ઠાસરા ના ૧૩ ગામો અને ખેડા ના ૧૨ ગામો ને સાવધાન કરવામાં આવ્યા હતા.